Source: http://www.druckeria.ro/tag/dan-jitaru/
Timestamp: 2020-04-01 07:23:56+00:00

Document:
dan jitaru Archives - Druckeria
Transfer de marcă pentru UVT Agroland! Diana Tătaru a semnat cu formația timișoreană
Echipa de volei feminin UVT Agroland a anunțat astăzi transferul unei jucătoare experimentate la nivelul primului eșalon. E vorba despre Diana Tătaru, voleibalistă originară din Lugoj, care provine de la câștigătoarea Cupei Challenge din acest an, CSM București.
Diana Tătaru s-a născut la 19 aprilie 1988 la Lugoj, are o înălțime de 1.73 m și evoluează pe postul de coordonator. De-a lungul carierei, a evoluat pentru CSM Lugoj și CSM București, fiind și componentă a lotului național de senioare.
Experimentata jucătoare a explicat care au fost motivele care au determinat-o să accepte oferta formației din Timișoara. „Am hotărât să joc pentru UVT Agroland, pentru că proiectul de la Timișoara este unul frumos, de viitor. Oamenii implicați mi-au câștigat încrederea și îmi face mare plăcere să colaborăm. Știu că cele mai multe dintre sportivele de la echipă sunt tinere. Sper ca experiența mea să le motiveze și să fiu un exemplu pentru ele”, a declarat Diana Tătaru.
Antrenorul lui UVT Agroland, Dan Jitaru, se declară extrem de mulțumit de sosirea la echipă a Dianei Tătaru, jucătoare cu care a mai colaborat cu ani în urmă, la CSM Lugoj.
„Avem în echipa noastră copii foarte valoroși, dar talentul lor trebuie completat de experiența unor jucătoare. Am dorit ca Diana Tătaru să joace la noi pentru că este o sportivă valoroasă, iar voleibalistele tinere pot învăța multe de la ea. Atenție, acest lucru nu înseamnă că fetele care în prezent activează la noi, nu vor mai avea loc în echipă, sau nu vor mai juca. Atâta doar că avem nevoie și de voleibaliste experimentate, care să facă față unor meciuri cu miză, așa cum au fost spre exemplu cele din cadrul turneului de promovare”, a declarat Dan Jitaru.
Să mai spunem că Diana Tătaru va face cuplu cu o viitoare colegă de la UVT Agroland, Adriana Melniciuc, la CEV Satellite, puternicul turneu internațional de volei pe plajă, ce va avea loc în perioada 5-9 iulie, în Parcul Rozelor. În beachvolley, ambele sportive sunt legitimate la CSM Timișoara și sunt calificate direct pe tabloul principal al competiției cu premii totale de 7.500 de euro.
Filed Under: Stire de ultima ora, Volei Timisoara Tagged With: CSM Bucuresti, csm lugoj, cupa challenge, dan jitaru, diana tataru, timisoara, uvt agroland

References: CSM 
 CSM 
 CSM 
 CSM 
 CSM 
 CSM 
 csm